กฎกระทรวงกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง (ฉบับที่ 2) พ.ศ. 2568
ประกาศวันที่ 2025-03-14

content: กฎกระทรวง กำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง (ฉบับที่ ๒) พ.ศ. ๒๕๖๘
content: อาศัยอำนาจตามความในมาตรา ๕ วรรคหนึ่ง และมาตรา ๗ (๑) แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ รัฐมนตรีว่าการกระทรวงพลังงานออกกฎกระทรวงไว้ ดังต่อไปนี้
content: ให้ยกเลิกความในข้อ ๕๖ แห่งกฎกระทรวงกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง พ.ศ. ๒๕๕๖ และให้ใช้ความต่อไปนี้แทน “ข้อ ๕๖ ผู้รับใบอนุญาตประกอบกิจการควบคุมประเภทที่ ๓ จะใช้ถังเก็บน้ำมันเก็บน้ำมัน
content: ต่างชนิดจากที่ได้รับอนุญาตให้ใช้เก็บน้ำมันไม่ได้ เว้นแต่เป็นการใช้ถังเก็บน้ำมันชนิดที่ไวไฟมากกว่าเก็บน้ำมันชนิดที่ไวไฟน้อยกว่า ให้ผู้รับใบอนุญาตประกอบกิจการควบคุมประเภทที่ ๓ แจ้งเป็นหนังสือให้ผู้อนุญาตทราบทุกครั้งที่มีการใช้ถังเก็บน้ำมันชนิดที่ไวไฟมากกว่าเก็บน้ำมันชนิดที่ไวไฟน้อยกว่า
content: เว้นแต่เป็นการใช้ถังเก็บน้ำมันดีเซลชนิดที่ไวไฟมากกว่าเก็บน้ำมันดีเซลชนิดที่ไวไฟน้อยกว่า ให้ผู้รับใบอนุญาตประกอบกิจการควบคุมประเภทที่ ๓ ได้รับยกเว้นไม่ต้องแจ้งให้ผู้อนุญาตทราบ”
content: ให้ไว้ ณ วันที่ ๑๘ กุมภาพันธ์ พ.ศ. ๒๕๖๘ พีระพันธุ์ สาลีรัฐวิภาค รัฐมนตรีว่าการกระทรวงพลังงาน
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่กฎกระทรวงกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง พ.ศ. ๒๕๕๖ กำหนดให้การใช้ถังเก็บน้ำมันชนิดไวไฟมากกว่าเก็บน้ำมันชนิดไวไฟน้อยกว่า
content: ผู้รับใบอนุญาตประกอบกิจการควบคุมประเภทที่ ๓ มีหน้าที่แจ้งผู้อนุญาตทราบทุกครั้งที่มีการดำเนินการดังกล่าว แต่เนื่องจากในปัจจุบันมีการผลิตน้ำมันดีเซลที่มีจุดวาบไฟเป็นชนิดไวไฟปานกลางและไวไฟน้อยมากขึ้น
content: ประกอบกับข้อกำหนดเกี่ยวกับระยะความปลอดภัยและข้อกำหนดเกี่ยวกับการป้องกันและระงับอัคคีภัยของน้ำมันดีเซลดังกล่าวเป็นเช่นเดียวกัน สมควรกำหนดให้ผู้รับใบอนุญาตประกอบกิจการควบคุมประเภทที่ ๓ ไม่ต้องแจ้งการเปลี่ยนแปลงการใช้ถังเก็บน้ำมันดีเซลชนิดที่ไวไฟมากกว่าเก็บน้ำมันดีเซลชนิดที่ไวไฟน้อยกว่า
content: เพื่อให้สอดคล้องกับสภาพการประกอบกิจการในปัจจุบันและเป็นการอำนวยความสะดวกและลดภาระแก่ผู้รับใบอนุญาตประกอบกิจการควบคุมประเภทที่ ๓ รวมทั้งจะทำให้การพิจารณาอนุญาตประกอบกิจการน้ำมันเชื้อเพลิงมีประสิทธิภาพยิ่งขึ้น จึงจำเป็นต้องออกกฎกระทรวงนี้